Πρωτάθλημα Ε.Π.Σ. Αθηνών 1923-24

Το Πρωτάθλημα της ΕΠΣ Αθηνών την περίοδο 1923-24, στο οποίο συμμετείχαν πέντε ομάδες, το κατέκτησε ο Απόλλων Αθηνών και ήταν το πρώτο στην ιστορία της νεοιδρυθείσας ένωσης.

 Λεπτομέρειες 
250px|μικρογραφία|δεξιά|Η ομάδα του Απόλλωνα Σμύρνης
Το πρωτάθλημα της ΕΠΣΑ διεξήχθη από τις 20 Απριλίου ως τις 8 Ιουνίου 1924 και όλοι οι αγώνες έγιναν στο γήπεδο του Παναθηναϊκού. Σε αυτό μετείχαν οι πέντε από τις έξι ιδρύτριες ομάδες της Ένωσης.

Στο ξεκίνημα της σεζόν, πέντε αθηναϊκές ομάδες μετείχαν στο Πρωτάθλημα Ε.Π.Σ. Αθηνών-Πειραιώς 1923-1924 αλλά καθώς είχαν πολλά παράπονα από τη διαιτησία, στις 30 Μαρτίου 1924 οι τρεις από αυτές αποχώρησαν, δύο αγωνιστικές πριν από τη λήξη του πρωταθλήματος και ενώ ο τίτλος φαινόταν πως θα κριθεί ανάμεσα στον Ο.Φ. Περαιώς και τον Α.Π.Σ. Πειραιώς, ο οποίος τελικά κατέκτησε τον τίτλο. Αποχώρησαν ο Παναθηναϊκός, ο Απόλλων Αθηνών και ο Αθηναϊκός Α.Σ..

Σχεδόν αμέσως, οι τρεις αυτοί σύλλογοι μαζί με τον τότε ιδρυθέντα Μίλωνα Αθηνών, τον Πανιώνιο και τον Ατρόμητο Αθηνών δημιούργησαν την ΕΠΣ Αθηνών και προχώρησαν στη διεξαγωγή ξεχωριστού πρωταθλήματος. Μετείχαν πέντε σύλλογοι (δεν μετείχε ο Ατρόμητος, ο οποίος άργησε να εγγραφεί στην ΕΠΣΑ) και αγωνίστηκαν σε τουρνουά ενός γύρου με σύστημα βαθμολογίας 2-1-0. Στην πρώτη θέση ισοβάθμησαν ο Απόλλων Αθηνών με τον Παναθηναϊκό. Ακολούθησε αγώνας κατάταξης, δηλαδή ο τελικός του πρωταθλήματος, στον οποίο ο Απόλλων νίκησε με 1-0 και κατέκτησε το πρώτο πρωτάθλημα της Αθήνας.

Ο Πανιώνιος και ο Μίλων, που τερμάτισαν στις τελευταίες θέσεις, δεν έλαβαν μέρος στο επόμενο πρωτάθλημα 1924-25. Ο μεν Πανιώνιος εντάχθηκε ξανά στην ΕΠΣΑ από τη σεζόν 1925-26 και μετείχε στη Β΄ κατηγορία και αργότερα στη Γ΄ κατηγορία, ο δε Μίλων Αθηνών αποδείχθηκε εφήμερη ομάδα και διαλύθηκε (δεν έχει σχέση με τον πολύ μεταγενέστερο Μίλωνα Ν. Σμύρνης, ο οποίος άλλωστε δεν είχε ποτέ ποδοσφαιρικό τμήμα).

 Αποτελέσματα 

Είναι γνωστά τα ακόλουθα αποτελέσματα.

ΑγώνεςΑπόλλων Αθηνών - Παναθηναϊκός1-1Απόλλων Αθηνών - Πανιώνιος1-0Απόλλων Αθηνών - Μίλων Αθηνών2-0Απόλλων Αθηνών - Αθηναϊκός2-2Παναθηναϊκός - ΠανιώνιοςΠαναθηναϊκός - Μίλων ΑθηνώνΠαναθηναϊκός - ΑθηναϊκόςΠανιώνιος - Μίλων Αθηνών2-0Πανιώνιος - ΑθηναϊκόςΜίλων Αθηνών  - Αθηναϊκός1-0ΤΕΛΙΚΟΣ8 Ιουνίου 1924Απόλλων Αθηνών - Παναθηναϊκός1-0

 Βαθμολογία 

Βαθμολογία 1  Απόλλων Αθηνών  6 β.  2  Παναθηναϊκός  6 β.  ;  Πανιώνιος*    ;  Μίλων Αθηνών*    ;  Αθηναϊκός
* Ο Μίλων διαλύθηκε και δεν ξαναπήρε μέρος σε πρωτάθλημα, ενώ ο Πανιώνιος πήρε μέρος ξανά τη σεζόν 1925-26, στη Β΄ κατηγορία.

 Ανεπίσημοι αγώνες και σύλλογοι 

Εκτός από το επίσημο πρωτάθλημα, την άνοιξη και το καλοκαίρι του 1924 αναφέρονται και ανεπίσημοι αγώνες ανάμεσα σε συλλόγους, οι οποίοι δεν είχαν ενταχθεί στο επίσημο πρωτάθλημα αλλά τα επόμενα χρόνια κάποιοι από αυτούς έγιναν μέλη της ΕΠΣΑ. Έχουν καταγραφεί τα ακόλουθα αποτελέσματα των πρωτοπόρων αυτών σωματείων:

 24 Απριλίου 1924: Π.Ο. Λένορμαν (Αττικός) - Ατρόμητος Αθηνών: 1-0.
 28 Απριλίου 1924: Π.Ο. Λένορμαν - Μικτή Άρεως/Ατρόμητου: 1-1.
 22 Ιουνίου 1924: Απόλλων Κολωνακίου - Άρης Αθηνών: 3-0.Ο αγώνας έγινε στο γήπεδο του Π.Σ. Γουδί και με τη νικήτρια ομάδα αγωνίστηκαν οι: Δ. Μεγαλίδης, Σ. Βουκελάτος, Μ. Σταθόπουλος, Ν. Γλυνός, Μ. Δημητρακόπουλος, Α. Σταθόπουλος, Γ. Αντωνίου, Ι. Ιωαννίδης, Δ. Μπουζούκης (αρχηγός), Κ. Μανούσος, Ι. Δανέζης και Ξενοφών Χατζόπουλος, εφ. "Βραδυνή", 24/6/1924, ψηφ. σελ. 487. 
 24 Αυγούστου 1924: Π.Ο. Λένορμαν - Αστραπή: 2-1.Ο αγώνας έγινε στο γήπεδο του Π.Ο. Λένορμαν, "Βραδυνή", 26/8/1924, ψηφ. σελ. 317. 

 Παραπομπές 


 Πηγές 
 Αθηναϊκό ποδόσφαιρο - Οι Απαρχές.
 Ανδρέα Μπόμη, "Γκολ 2000 Ένας αιώνας ποδόσφαιρο", σ. 41-42.
 "Η Ένωσις Ποδοσφαιρικών Σωματείων Αθηνών", "Αθλητικός Κόσμος", τ. 27/7-11-1926, σ. 4., ψηφ. σελ. 262. 

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1923-1924